cyanic-selkie/wikianc huggingface dataset:
Տիտան
Կիրառություն
Տիտանն օգտագործվում է ինքնաթիռաշինության, հրթիռաշինության և նավաշինության մեջ։ Տեխնիկական տիտանն օգտագործում են քիմիական արդյունաբերության մեջ՝ սարքեր պատրաստելու, պողպատը լեգիրելու, գեղարվեստական իրեր և հուշարձաններ տիտանապատելու, իսկ մաքուր տիտանը՝ վիրաբուժական գործիքներ պատրաստելու համար և էլեկտրատեխնիկայում։ Տիտանը համեմատաբար քիչ թունավոր տարր է։ Տիտանի օքսիդը օգտագործվում է բարձրորակ սպիտակ ներկ պատրաստելու համար, նաև որպես գունանյութ և լցանյութ ռետինի, պլաստմասսաների, թղթի, արհեստ, մանրաթելերի, կաշվի և մետալուրգիական արդյունաբերության մեջ։
Համաձուլվածքներ
Տիտանի համաձուլվածքները բնութագրվում են բարձր ամրությամբ -250 °C-ից մինչև 300-600 °C ջերմաստիճանային տիրույթում, կոռոզիակայունությամբ, ոչ մեծ խտությամբ։ Այդ հատկությունների շնորհիվ տիտանի համաձուլվածքները լայնորեն կիրառվում են ավիա- և հրթիռաշինության, էներգամեքենաշինության, նավաշինության, քիմիական արդյունաբերության մեջ և այլուր։ Տիտանը և նրա համաձուլվածքները կարելի է ենթարկել կռման, ծավալային և թերթային դրոշմման, գլոցման, մամլման, քարշման։
Սպառող շուկաներ վերլուծություն
2005 թվականին Titanium Corporation ընկերությունը հրապարակեց աշխարհում տիտանի գները.
Ացետիլցիստեին
Ացետիլցիստեին (Acetylcysteine), հայտնի է նաև N-ացետիլցիստեին անվամբ։ Օգտագործվում է պարացետամոլի (ացետամինոֆեն) գերդոզավորման ժամանակ՝ բուժման նպատակով։ Հանդիսանում է հակահազային պրեպարատ, քանի որ իջեցնում է  խտացված խորխի մածուցիկությունը ։ Այն ընդունվում է ինչպես ներերակային, այնպես էլ պերօռալ ընդունման ճանապարհներով։ Դուրս է  գրվում  դյուրալույծ հաբերի, փոշու տեսքով։ Որոշ մարդիկ օգտագործում են նաև որպես դիետիկ հավելում  ։
Տիտան
Գներ
Կախված է մաքրությունից, մեկ կիլոգրամի համար 15-25 $:
Ացետիլցիստեին
Ընդհանուր կողմնակի երևույթներն են՝ սրտխառնոց և փսխում, մաշկը երբեմն դառնում է դյուրագրգիռ, կարող է առաջանալ քոր և կարմրություն, հնարավոր է նաև անաֆիլաքսիայի ոչ իմունային տեսակ։ Հետազոտությունները ցույց են տվել, որ այն անվտանգ է հղիության ընթացքում ։ Պարացետամոլի գերդոզավորման ժամանակ այն աշխատում է հետևյալ կերպ․ բարձրացնում է գլուտաթիոնի մակարդակը (հակաօքսիդանտ է և կարող է չեզոքացնել պարացետամոլի թունավոր խտանյութերը) ։
Տիտան
Գներ
Ռուսաստանում տիտանի գները 2012 թվականին կազմել են 1200-1500 ռուբլի/կգ։
Գրականություն
Greenwood, N. N.; Earnshaw, A. (1997). Chemistry of the Elements (2nd ed.). Oxford: Butterworth-Heinemann. ISBN 0-7506-3365-4.
Ացետիլցիստեին
Պարացետամոլի գերդոզավորում
Ացետիլցիստեինի ներերակային և պերօռալ ընդունումը արդյունավետ է պարացետամոլի գերդոզավորման  ժամանակ ։ Երբ պարացետամոլն ընդունվում է բարձր դոզաներով, մարմնի մեջ կուտակվում է N-acetyl-p-benzoquinone (NAPQI) փոքր մետաբոլիտ։ Նորմայում այն կոնյուգացվում է գլյուտաթիոնի հետ, բայց երբ կապվում է օրգանիզմի պահուստային գլյուտաթիոնի հետ չի կարողանում վերացնել տոքսինները։ Այդ մետաբոլիտը հետագայում բացասաբար է ազդում լյարդի բջիջների՝ հեպատոցիտների վրա, որն էլ կարող է բերել լյարդի սուր վնասման (հետագայում նույնիսկ մահվան)։
Տիտան
Արտաքին հղումներ
Կատեգորիա:Անցումային մետաղներ Կատեգորիա:Տիտան (տարր)
Ացետիլցիստեին
Պարացետամոլի գերդոզավորում
Չնայած այն փաստին, որ ացետիլցիստեինը կարելի է կիրառել թե՛ պերօռալ, թե՛ ներերակային ճանապարհով, այնուամենայնիվ նախապատվությունը տրվում է ներերակային կիրառմանը, քանի որ այն ավելի արագ է ազդում և չի պահանջում բարձր դոզաներ։ Տհաճ համը և հոտը հանդիսանում է ացետիլցիստեինի կողմնակի երևույթներից մեկը։
Այնուամենայնիվ ներերակային ացետիլցիստեին ընդունած մարդկանց 3֊6 տոկոսը, որպես կողմնակի երևույթ նշում են անաֆիլաքսիային նման ալերգիկ ռեակցիաներ, ծայրահեղ դեպքում՝ շնչառական բարդություններ՝ բրոնխոսպազմ։
Մուկոլիտիկ թերապիա
Ինհալացիոն ացետիլցիստեինը հանդիսանում է խորխաբեր։ Այն արագ կերպով նոսրացնում է խորխը և դուրս է բերում բրոնխներից։ Օգտագործվում է սուր և քրոնիկ բրոնխիտների, օբստրուկտիվ բրոնխիտի, թոքաբորբի, բրոնխիալ ասթմայի, ինչպես նաև միջին ականջի բորբոքումների ժամանակ (օտիտ)։
Երիկամային հիվանդություն
Որոշ հետազոտություններ ցույց են տվել, որ ացետիլցիստեինի առաջնահերթ նշանակումը նվազեցնում է ռենտգեն կոնտրաստ պատրաստուկներից առաջացրած երիկամային հիվանդությունները ,  մինչդեռ որոշ  հետազոտություններ տվել են նաև կասկածելի արդյունքներ ։
Հեմոռագիկ ցիստիտ
Ացետիլցիստեինը օգտագործվում է ցիկլոֆոսֆամիդով պայմանավորված հեմոռագիկ ցիստիտի ժամանակ, թեև Մեսնա կազմակեպությունն ընդհանուր առմամբ նախընտրում է ացետիլցիստեինի ունակության շնորհիվ նվազեցնել ցիկլոֆոսֆամիդի արդյունավետությունը ։
Թոքի օբստրուկտիվ հիվանդություն
Ացետիլցիստեինն օգտագործվում է, որպես թոքի օբսրուկտիվ հիվանդության օժանդակ միջոց  ։
Հոգեբուժություն
Ացետիլցիստեինը լայնորեն կիրառվում է հոգեբուժական հիվանդությունների բուժման ժամանակ։ Ըստ 2015 թվականին կատարված մի շարք հետազոտությունների ապացուցված է, որ ացետիլցիստեինը հաջողությամբ կիրառվում է Ալցհայմերի հիվանդության, երկբևեռ խանգարումների, մեծ դեպրեսիվ խանգարումների, շիզոֆրենիայի, սպեցիֆիկ ցավազրկող հակումների (կոկային) և էպիլեպսիայի որոշ ձևերի ժամանակ։ Ինչպես նաև ապացուցված է նաև նյութի օգտագործումը թոքաբորբի բուժման ժամանակ։
Արտաքին հղումներ
Կատեգորիա:Հակաօքսիդանտներ Կատեգորիա:Ամինաթթուների ածանցյալներ Կատեգորիա:Ացետամիդներ Կատեգորիա:Հակաթույներ
Կոլոնիա Տովար
Կոլոնիա Տովար (Colonia Tovar), քաղաք Վենեսուելայում, հիմնադրվել է 1843 թվականի ապրիլի 8-ին 390 ներգաղթյալների խմբի կողմից ։ Գտնվում է ծովափին՝ Մարակայից (Արագուա նահանգ) մոտ 70 կմ հեռավորության վրա։ Սահմանակից է Էլ Խունկվիտո, Լա Վիկտորիա և Մարակայ քաղաքներին։ Կլիման արևադարձային է, միջին ջերմաստիճանը՝ 16 ° C: Բնակչությունը կազմում է մոտ 21 հազար մարդ, զգալի մասը` Գերմանիայից ներգաղթյալների սերունդներ են (Կայզերշտուլ)։
Պատմություն
1964 թվականին, երբ տարածքում սկսվում է ասֆալտապատ մայրուղու շինարարությունը, Տովարը ուշադրության է արժանացել, իսկ դրսի ազդեցությունը մեծացել է։ 15 տարվա ընթացքում (2001 թվականից մինչև 2016 թվականը) քաղաքի բնակչությունն աճել է 1,5 անգամ։ Ավելի ու ավելի հաճախ են հաստատվում ներգաղթյալների ժառանգների շփումները Գերմանիայի հետ։ Կոլոնիա Տովարը դարձել է Վենեսուելայի տեսարժան վայրերից մեկը՝ գրավելով բազմաթիվ զբոսաշրջիկների։ Վերաբնակիչների ժառանգները ժամանակի ընթացքում սկսել են կորցնել իրենց ինքնությունը իսպանախոս միջավայրի ազդեցության ներքո, սակայն ամենահին ընտանիքները դեռ իրենց ավանդույթները փոխանցում են սերնդեսերունդ։
Մշակույթ
Գտնվելով գերմանախոս միջավայրից կտրված և քիչ շփվելով իսպանալեզու բնակչության հետ՝ վերաբնակները կարողացել են պահպանել շատ մշակութային ավանդույթներ և որոշ չափով կատարելագործել դրանք։ Ֆախվերկ ոճով գերմանական ճարտարապետության առանձնահատկությունն այսօր միայն զբոսաշրջիկներին գրավելու միջոց է, իսկ ներգաղթյալների ժառանգների մեծ մասը նախընտրում է ապրել սովորական բնակարաններում։ Խոհարարական արվեստում վերաբնակիչները նախընտրում են չփոխել իրենց ավանդույթները. վերաբնակիչների հայտնի ուտեստների շարքում են արյունային երշիկը, ռուլկան, կասելերը, թթու դրած կաղամբը,  բրատվուրստը և կարտոֆիլով ուտեստները։ Հաճախ սեղանին մատուցվում է թունդ գարեջուր։ Ներգաղթյալների ավանդական տոներից միայն երկուսն են առանձնահատուկ նշանակության`ապրիլի 8-ը` Կոլոնիա Տովարի հիմնադրման օրը և նոյեմբերի 11-ը`Սուրբ Մարտին հովանավորի օրը։
Կոլոնիա Տովարի բնակչության մշակույթի մեջ առանձնահատուկ տեղ է զբաղեցնում նրանց լեզուն՝ ալեման կոլոնիերոն (Alemán Coloniero), որը վերաբերում է ալեմանյան բարբառներին։ Տովարիի բնակիչներն այն անվանում են դիալեկտո (Dialecto), դիտչ (Ditsch), ալեման (Aleman) կամ պատուա (Pata): Այդ լեզվին տիրապետում են միայն որոշ առավել պահպանողական բնակիչներ, որոնք, որպես կանոն, պատկանում են հին ընտանիքներին, որոնք թույլ չեն տալիս լեզվի մոռացում։  Բնակչության մեծ մասի քիչ գիտի լեզուն կամ ընդհանրապես չի տիրապետում լեզվին՝ նախընտրելով սովորական և ավելի հայտնի իսպաներենը։
Արտաքին հղումներ
Կատեգորիա:Վենեսուելայի քաղաքներ Կատեգորիա:1843 թվականին հիմնադրված բնակավայրեր Կատեգորիա:Բնօրինակում անաղբյուր հոդվածներ
Վայքի լեռներ
Վայքի լեռներ, Դարալագյազի լեռնաշղթա, Հայոցձորի լեռնաշղթա, Հարավային Դարալագյազի լեռնաշղթա, Վայքի լեռնաշղթա, Վայոց ձորի լեռնաշղթա, լեռնաշղթա Հայաստանի հարավարևմտյան մասում, Զանգեզուրի լեռնաշղթայի արևմտյան լեռնաճյուղը։ Տ-աձև ձգվում է զուգահեռականին մոտ ուղղությամբ։ Ունի ծալքաբեկորավոր կառուցվածք։ Կազմված է կրաքարերից, կրաքարային մերգելներից, ավազաքարերից, կոնգլոմերատներից, հյուսիս-արևելքում՝ անդեզիտներից, դացիտլիպարիտներից։ Երկարությունը 64 կմ է, առավելագույն բարձրությունը՝ 3120 մ (Գոգի լեռ) ։ Արևմտյան մասը աստիճանաբար ցածրանում, ճյուղավորվում և ձուլվում է Նախիջևանի հարթավայրին։ Կան մինչև 150 մ բարձրության էքստրուզիվ, կոնաձև գմբեթներ։
Հյուսիսային լանջը էրոզիոնդենուդացիոն աստիճաններով ցածրանում է դեպի Արփայի հովիտը։ Կան քարայրեր։ Հարավային և հարավարևմտյան լանջերը ավելի մասնատված են, ցածրանում են դեպի Միջինարաքսյան իջվածքը։ Լանջերի ստորին մասերում զարգացած է բեդլենդը։ Արփա և Նախիջևան գետերի վտակները լեռնաշղթայի լանջերին առաջացրել են ջրհավաք ձագարներ և էրոզիոն գոգավորություններ, որոնց մեջ աչքի է ընկնում հարավային լանջին զարգացած Զահուկի կրկեսաձև գոգավորությունը։ Արևելյան մասում կան սառցապատման հետքեր (կառեր, մորեններ)։
Բարձրալեռնային գոտում արտահայտված է սառնամանիքային հողմահարումը, 2200—2250 մ վրա շատ են քարացրոնները։ Կան ժայռային մնացուկներ, քարափներ ու դարափուլեր։ Լանջերը ծածկված են տափաստաններով, տեղ-տեղ՝ տրագանտային թփուտներով, գագաթային մասը՝ ենթալպյան և ալպյան մարգագետիններով։
Ծանոթագրություններ
Կատեգորիա:Վայոց ձորի մարզի լեռնաշղթաներ Կատեգորիա:Նախիջևանի լեռնաշղթաներ
Էդվարդ Ուեսթոն
Էդվարդ Հենրի Ուեսթոն (Edward Henry Weston, ), 20-րդ դարի ամերիկացի լուսանկարիչ։
Կենսագրություն և գործունեություն
Էդվարդ Ուեսթոնը 16 տարեկանում ստացել է նվեր՝ Կոդակ լուսանկարչական ապարատ։ Լուսանկարել է Չիկագոյում, 1906 թվականին տեղափոխվել է Կալիֆոռնիա, որտեղ 1909 թվականին ամուսնացել է։ 1911 թվականին բացել է սեփական ֆոտոստուդիան։ Հայտնի է որպես «Նոր տեսիլ» ուղղության կարևորագույն ներկայացուցիչ։ 1929 թվականին Շտուտգարտում կայացած «Ֆիլմ և Լուսանկար» (Film and Foto) ցուցահանդեսում առանձնացրել է աշխատանքները և պատասխանատու է եղել ամերիկյան հանձնաժողովի համար։ Մտերիմ է եղել լուսանկարիչներ Ալֆրեդ Ստիգլիցի, Փոլ Սթրենդի հետ։
1923 թվականին թողել է ընտանիքը և իր օգնական Տինա Մոդոտտիի հետ մեկնել Մեքսիկա։ Ծանոթացել է նկարիչներ Ֆրիդա Կալոյի և Դիեգո Ռիվերայի հետ։ 1932 թվականին Անսել Ադամսի հետ հիմնել է «f/64» լուսանկարչական խումբը։ 1937 թվականին ստացել է Գուգենհայմի հիմնադրամի կրթաթոշակ, որի շնորհիվ նա կարողացել է երկու տարվա ընթացքում ճանապարհորդել Միացյալ Նահանգներում և, մասնավորապես, Կալիֆոռնիայում  ։ Ստեղծել է նատյուրմորտ նկարների շարք։ Նկարազարդել է գրքեր, այդ թվում՝ Ուոլթ Ուիթմենի «Խոտի տերևները» (1941)։ Սկսել է ծաղիկներ նկարել (1947)։
Վերջին ֆոտոաշխատանքները թվագրվում են 1948 թվականին, այնուհետև Ուեսթոնը, տառապելով Պարկինսոնի հիվանդությամբ, դադարել է լուսանկարել։
Նշանակություն
Ուեսթոնի ստեղծագործությունը, որը կապված է ամերիկյան և համաշխարհային ավանգարդի հետ, դարձել է 20-րդ դարի լուսանկարչական արվեստի խոշորագույն երևույթներից մեկը։
Մասրենի Չաթրադազի
Մասրենի Չաթրադազի, վարդազգիների ընտանիքի մասրենի ցեղի բույս։
Նկարագրություն
Կարճ, տերևաթափ թուփ է՝ 0,6—0,7 մ բարձրությամբ, ուղղաձիգ ճյուղերով։
Տարածվածություն
Տարածված է Կովկասում, Ղրիմում։ Հայաստանի պայմաններում հանդիպում է կենտրոնական շրջաններում և Արարատյան դաշտում, ստորին լեռնային գոտում, թփուտներում և բաց, արևոտ վայրերում։
Կիրառություն
Մեծ հետաքրքրություն է ներկայացնում որպես չորադիմացկուն, ջերմադիմացկուն պատվաստակալ ։
Տամաշ Ֆարագո
Տամաշ Ֆարագո (Tamás Faragó, ), հունգարացի ջրագնդորդ, ելույթ է ունեցել Հունգարիայի հավաքականի կազմում 1970-ական թվականների ամբողջ ընթացքում և 1980-ական թվականների առաջին կեսին։ Մոնրեալի ամառային օլիմպիական խաղերի չեմպիոն, արծաթե և բրոնզե մեդալակիր, աշխարհի չեմպիոն, Եվրոպայի կրկնակի չեմպիոն, ազգային և միջազգային նշանակության բազմաթիվ մրցույթների հաղթող։ Հայտնի է նաև որպես ջրագնդակի մարզիչ և սպորտային ֆունկցիոներ։
Կենսագրություն
Տամաշ Ֆարագոն ծնվել է 1952 թվականի օգոստոսի 5-ին Բուդապեշտում, Հունգարիայի ժողովրդական հանրապետությունում։ Նա ջրագնդակով սկսել է ակտիվորեն զբաղվել 13 տարեկանում, BVSC մայրաքաղաքային ակումբում, որի համար նա խաղացել է չորս սեզոն։ Այնուամենայնիվ, հետագա ամբողջ կարիերան փորձեցի անց է կացրել Բուդապեշտի «Վարաշ»-ում, այս թիմում ելույթ է ունեցել տասնհինգ տարի շարունակ, 1969-ից մինչև 1984 թվականներն ընկած ժամանակամիջոցում, այս ընթացքում ընդհանուր առմամբ նա ինը անգամ դարձել է Հունգարիայի ջրագնդաի չեմպիոն և չորս անգամ նվաճել է Հունգարիայի գավաթը։
Տամաշ Ֆարագոն մեծահասակների միջազգային մակարդակով առաջին լուրջ հաջողության հասել է 1970 թվականին, երբ մտավ Հունգարիայի ազգային հավաքականի գլխավոր թիմ և մասնակցեց Եվրոպայի առաջնությանը Բարսելոնայում, որտեղ նա նվաճեց արծաթե մեդալ, հունգարացիները վճռական դիմակայության ժամանակ պարտվեցին ԽՍՀՄ թիմին։ Շնորհիվ մի շարք հաջող ելույթների, նա իրավունք նվաճեց պաշտպանելու իր երկրի պատիվը Մյունխենում անցկացվող 1972 թվականի ամառային օլիմպիական խաղերում, որտեղ նա նորից դարձավ արծաթե մեդալակիր, կրկին պարտվելով Խորհրդային թիմին եզրափակիչում։
1973 թվականին Կալիում կայացած աշխարհի առաջնությունում Ֆարագոն հաղթել է բոլոր մրցակիցներին վերջնական փուլում և նվաճել ոսկե մեդալ։ Հաջորդ մրցաշրջանում Վիեննայի Եվրոպայի առաջնությունում դարձյալ լավագույնն էր բոլոր թիմերի շրջանում, այդ ժամանակ ինչպես 1975 թվականին Կալիում կայացած աշխարհի առաջնությունում նա ստիպված էր գոհ լինել արծաթե մրցանակով, կրկին զիջելով իր հիմնական մրցակիցներին՝ խորհրդային ջրագնդորդներին։ Լինելով Հունգարիայի ջրագնդակի թիմի առաջատարներից մեկը՝ նա հաջողությամբ անցել է 1976 թվականին Մոնրեալում անցկացվող օլիմպիական խաղերի որակավորումը, այս անգամ հունգարացիները ամենից շատ հաղթանակներ են ունեցել և արժանացել են օլիմպիական չեմպիոնների կոչմանը։
1977 թվականին Յոնչյոպինգի Եվրոպայի առաջնությունում Ֆարագոն իր թիմի հետ կրկին լավագույնն էր, իսկ մեկ տարի անց՝ Արևմտյան Բեռլինում կայացած աշխարհի առաջնությունում նա նվաճել է արծաթը` զիջելով առաջին տեղը Իտալիայի թիմին։ Ավելի ուշ նա ընտրվել է Մոսկվայի 1980 թվականի օլիմպիական խաղերի համար, որտեղ հունգարացիները համեմատաբար անհաջող են ելույթ ունեցել, եզրափակիչ արդյունքներում գրավելով միայն երրորդ տեղը և ստանալով համապատասխանաբար բրոնզե մեդալներ՝ առջևում ԽՍՀՄ և Հարավսլավիայի հավաքականներն էին։
Մոսկվայի օլիմպիական խաղերից հետո Տամաշ Ֆարագոն մնաել է Հունգարիայի ազգային հավաքականի հիմնական կազմում և շարունակել է մասնակցել խոշոր միջազգային մրցաշարերին, թեև նա մեծ հաջողությունների չի հասել խոշոր մրցաշարերում։ Ներկայացրել է Հունգարիան մինչև 1985 թվականը, 258 խաղ անց է կացրել ազգային հավաքականում։ 1984-1987 թվականներին խաղացել է գերմանական «Դյուսելդորֆի» համար, որի հետ նա դարձել է Գերմանիայի առաջնության բրոնզե մեդալակիր։ Ավարտել է իր կարիերան Իտալիայի «Արենսանո» ակումբում, որտեղ նա եղել է 1987-1989 թվականներին։ 1993 թվականին մտել է համաշխարհային լողի փառքի սրահ։
Ավարտելով մարզային կարիերան, նա աշխատել է իր հարազատ «Վարաշ» ակումբում որպես ջրագնդակի մարզիչ, ղեկավարել է Հունգարիայի երիտասարդական և կանանց ազգային հավաքականները, 2015 թվականից ղեկավարել է ԱՄՆ կանանց թիմը։ Նա նաև ընդգրկված էր վարչական գործունեության մեջ, հանդիսացել է Հունգարիայի ջրագնդակի ասոցիացիայի վարչության անդամ ։
Արտաքին հղումներ
Կատեգորիա:Ջրագնդորդներ ըստ ազգության Կատեգորիա:Հունգարացի մարզական գործիչներ Կատեգորիա:Օլիմպիական չեմպիոններ ըստ ազգության Կատեգորիա:Օլիմպիական խաղերի մարզիկներ ըստ մարզաձևի և երկրի
Օմոն (Սոմի գավառ)
Օմոն (Aumont), համայնք Ֆրանսիայի Պիկարդիա մարզի Սոմ գավառում ։
Բնակչությունը 2006 թվականի դրությամբ կազմում է 138 մարդ, բնակչության խտությունը` 41.69 մարդ/կմ²: Բնակավայրը զբաղեցնում է 3.31 կմ² տարածք:
Աշխարհագրություն
Գտնվում է Փարիզ քաղաքից 120 կմ հյուսիս, Ամյեն քաղաքից 28 կմ արևմուտք:
Տնտեսություն
2010 թվականին կար 84 աշխատունակ (15-64 տարեկան) բնակիչ, որոնցից ակտիվ էին 62-ը, իսկ ոչ ակտիվները` 22: Ակտիվության ցուցանիշը կազմում է 73,8 %: 62 աշխատունակ մարդկանցից աշխատել է 55 անձ (30 տղամարդ և 25 կին): Գործազուրկ են եղել 7 անձ (4 տղամարդ և 3 կին): 22 անաշխատունակներից 5 եղել են աշակերտներ կամ ուսանողներ, 10-ը` թոշակառուներ, իսկ 7-ը չեն աշխատել տարբեր պատճառներով :
Ծանոթագրություններ
Կատեգորիա:Ֆրանսիայի բնակավայրեր
Վերսալյան պայմանագիր
Գերմանիայի փոխհատուցումները և զինված ուժերին վերաբերվող սահմանափակումները
Պայմանագրով Գերմանական կայսերական բանակը պետք է կրճատվեր և չգերազանցեր 100 հազարը, ընդ որում դա պետք է լիներ միայն ցամաքային զորք։ Պարտադիր զինվորական ծառայությունը Գերմանիայում արգելվում էր։ Գերմանիային արգելվում էր ուենալ նաև սուզանավեր և օդուժ, ինչպես նաև խիստ սահմանափակումներ էին դրվում նոր ռազմական նավերի կառուցման առումով։ Գերմանիան պարտավորվում էր հսկայական փոխհատուցումներ վճարել այն վնասների դիմաց, որ նա ռազմական գործողությունների հետևանքով հասցրել էր դաշնակից երկրների բնակչությանը։ Մինչև 1921 թվականի մայիսի 1-ը Գերմանիան պարտավորվում է վճարել դաշնակիցներին 20 միլլիարդ մարկ ոսկով։ 10 տարվա ընթացքում նա պարտավորվում է տրամադրել Ֆրանսիային 140 միլլիոն տոննա քարածուխ, 80 միլլիոն տոննա՝ Բելգիային, 77 միլլիոն տոննա՝ Իտալիային
Գերմանական գաղութների վերաբաշխումը
Գերմանիան զրկվեց իր բոլոր գաղութներից, որոնք բաժանվեցին գլխավոր հաղթող տերությունների միջև՝ Ազգերի ԼԻգայի մանդատների սկզբունքով։ Աֆրիկայում գերմանական գաղութ Տանգանիկան մանդատային ձևով բաժին հասավ Մեծ Բրիտանիային, Ռուանդա-Ուրունդին՝ Բելգիային, Հարավ-Արևելյան Աֆրիկան (Գերմանական Արևելյան Աֆրիկա)՝ Պորտուգալիային, Մեծ Բրիտանիան և Ֆրանսիան բաժանեցին Տոգոն և Կամերունը։ Խաղաղ օվկիանոսում որպես մանդատային տարածք Ճապոնիային անցան հասարակածից հյուսիս ընկած կղզիները, Գերմանական Նոր Գվինեան անցավ Ավստրալիական Միությանը, իսկ Նոր Զելանդիային՝ Արևմտյան Սամոան։ Հաշտության պայմանագրով Գերմանիան հրաժարվեց իր բոլոր իրավունքներից Չինաստանում, Սիամում և Լիբերիայում, ճանաչեց Ֆրանսիայի պրոտեկտորատը Մարրոկոյի նկատմամբ, իսկ Մեծ Բրիտանիայինը՝ Եգիպտոսի։ Գերմանիայի իրավունքները Չինաստանում Ցզյաո-Չժոուի և Շանդունի նկատմամբ ամբողջովին անցան Ճապոնիային։
Ծանոթագրություններ
Կատեգորիա:Հաշտության համաձայնագրեր Կատեգորիա:Առաջին համաշխարհային պատերազմի պայմանագրեր Կատեգորիա:Ֆրանսիայի խաղաղության համաձայնագրեր Կատեգորիա:Սպառազինության սահմանափակման պայմանագրեր Կատեգորիա:1919 Ֆրանսիայում Կատեգորիա:Ֆրանս-գերմանական հարաբերություններ Կատեգորիա:Ճապոնիայի խաղաղության պայմանագրեր Կատեգորիա:Ռազմաքաղաքական դաշինքներ Կատեգորիա:ԱՄՆ-ի համաձայնագրեր
Յավար Քալանթարլի
Յավար Աբաս ղիզի Քալանթարլի (Yavər Abbas qızı Kələntərli, ), ադրբեջանցի խանենդե, Ադրբեջանական ԽՍՀ վաստակավոր արտիստ ;
Կենսագրություն
Յավար Քալանթարլին ծնվել է 1902 թվականի մարտի 26-ին Շամախիում։ Նա սովորել է աղջիկների դպրոցում։ Յավարը 1922 թվականին ավարտել է մեկամյա երաժշտական դասընթացը։ 1924 թվականին նա հանդիպել է կոմպոզիտոր Մուսլիմ Մագոմաևին։ Յավար Քալանթարլիի երաժշտական գործունեությունը սկսել է Մուսլիմ Մագոմաևի օգնությամբ։ Նա եղել է մուղամի և ադրբեջանական ժողովրդական երգերի մեծ կատարող։ 1932-1937 թվականներին եղել է Ադրբեջանի ռադիոյի մենակատար։ 1937-1941, 1945-1951 թվականներին եղել է Ադրբեջանի օպերայի և բալետի թատրոնի մենակատար։ Նա կատարել է Լեյլիի (Լեյլի և Մեջնուն օպերա, Ուզեիր Հաջիբեկով), Ասլիի (Ասլի և Քերեմ օպերա, Ուզեիր Հաջիբեկով) և Էրեբզենգիի (Շախ Իսմայիլ օպերա, Աբդուլ Մագոմաև) դերերը ։
Նա կատարել է «Բայաթի-Շիրազ», «Սեգյահ», «Մահուր», «Բայաթի-քուրդ», «Շուռ» մուղամները։ Մուղամներից բացի, Յավար Քալանթարլին կատարել է նաև ժողովրդական երգեր։
Յավար Քալանթարլին մահացել է 1979 թվականի փետրվարի 5-ին Բաքվում։
Ծանոթագրություններ
Կատեգորիա:Ադրբեջանցի երգիչներ
Agabus striolatus
Ագաբուս ստռիոլատւս, լողաբզեզների տեսակ է։ Պատկանում Ագաբիների ենթաընտանիքին։ Տարածված է Ավստրիայում, Բելառուսիաում, Բելգիայում, Բրիտանական կղզիներում, Խորվաթիայում, Չեխիայում, Դանիայում, Էստոնիայում, Ֆինլանդիայում, Ֆրանսիայում, Գերմանիայում, Հունգարիայում, Իտալիայում, Լատվիայում, Լիտվայում, Լեհաստանում, Ռուսաստանում, Սլովակիայում, Շվեդիայում, Նիդերլանդներում և Ուկրաինայում.
Կատեգորիա:Միջատներ
Էշակ (կղզի)
Էրշակ, կղզի Ուրմիա լճում։ Անմարդաբնակ է ։
Ծանոթագրություններ
Կատեգորիա:Իրանի կղզիներ Կատեգորիա:Կղզիներ այբբենական կարգով
Ֆիշգարդ
Քաղաքը բաժանված է երկու մասի․ հիմնական քաղաք և Ցածրադիր Ֆիշգարդ։ Այն գտնվում է մի խոր հովտում, որտեղ Գվուա գետը հանդիպում է ծովին։ Քաղաքի անունը ուելսերենից թարգմանաբար նշանակում է «Գվուա գետի ափ»։ Այն տիպիկ ձկնորսական գյուղ է փոքր նավամատույցով։ Բնակավայրը ձգվում է մինչև հյուսիսային լանջի հովիտ։
Հիմնական քաղաքում կա մի ծխական եկեղեցի, նավահանգիստ։ Քաղաքի արևմտյան հատվածը նայում է Գուդվիքին։ Ֆիշգարդն ու Գուդվիքը «զույգ քաղաքներ» են՝ միևնույն համայնքային խորհրդով։
Պատմություն
Ֆիշգարդը գտնվում է պատմական Ուելսի Դիվեդի վարչական շրջանում, միջնադարի պատմական Դեհեյբարթ իշխանության սահմաններում ։
Մինչև 19-րդ դարը քաղաքը մարգարեական ավան էր։ 1603 թվականին այն համարվել է Փեմբրոքշիրի ավաններից մեկը ։
Ֆիշգարդը զարգանում էր ծովատառեխների ձկնորսությամբ, իր նավահանգստով, Իռլանդիայի, Բրիստոլի և Լիվերպուլի հետ առևտրային կապով ։ 1779 թվականին նավահանգիստը կապերության ենթարկվեց Սև արքայազնի կողմից, քաղաքի ռմբակոծության ժամանակ, որը հրաժարվել էր վճարել 1000 ֆունտ։ Արդյունքում, 1781 թվականին ավելացվեց քաղաքի բերդամասը ։ Նավահանգստի աշխատանքներն ավելի ուշ արվեցին, 19-րդ դարի կեսերին։ Ֆիշգարդի 19-րդ դարի ծխական քահանա Սամուել Ֆենտոնը գիրք է գրել «Փեմբրոքշիրի պատմությունը» վերնագրով ։ Ֆիշգարդի հին պառլամենտական ավանը ավելացվեց Հավերֆորդվեսթի ավանին։ 1907 թվականին ստեղծվեց քաղաքային մի թաղամաս, որը ներառում էր Գուդվիքը 1934 թվականից մինչև 1974 թվականը։
1921 թվականին ստեղծվեց Ֆիշգարդ և Գուդվիք գոլֆի ակումբը, որը փակվեց 1960 -ականներին ։
Ֆիշգարդը քույր քաղաք է
Աշխարհագրություն
Քաղաքը գտնվում է երկրի հյուսիսային կողմում և հայտնի է Ֆիշգարդ ծովախորշ անունով, որը լավ պաշտպանություն է գետափնյա քամիների կողմից առաջացող ալիքներից։ Այն ունի համեմատաբար մեղմ մթնոլորտ, իր ափամերձ դիրքի շնորհիվ։ Արևմուտքից կամ հարավ-արևմուտքից եկող քամիները որոշիչ ազդեցություն ունեն ջերմաստիճանի և տեղումների վրա։ Ֆիշգարդի ծովախորշում կա մի կղզյակ, որը հասնում է 40 մետրի։
Ֆիշգարդի կենդանական և բուսական աշխարհը հարուստ է վայրի ծաղիկներով և ծովային կաթնասուններով, այդ թվում ՝ մոխրագույն փոկ, ձկներ, դելֆիններ։ Թռչնատեսակներից առավել հայտնի են Մեծ կրոնշնեպը, Կարմրաոտ կտցարը, Մեծ ձկնկուլը։
Ժողովրդագրություն
Ըստ Միացյալ Թագավորության 2001 թվականի մարդահամարի, Ֆիշգարդում կար 3193 բնակիչ և 1465 տնտեսություն։ 2001 թվականին բնակչության 39.8% կարողանում էր խոսել ուելսերեն։ Սա համեմատվում է 1951 թվականի 58.9% -ի և 90.3% 1901 թվականի հետ։
Ուղենիշեր
Ֆիշգարդից դուրս կա մի քարե հուշարձան, որը հիշատակում է 1797 թվականի Բրիտանիայի վերջին ներխուժումից հետո Խաղաղության պայմանագրի ստորագրման մասին։ Ուելսական հագուստով կանայք զավթիչներից վախեցած տեսքով են պատկերված, իսկ 19-րդ դարի Սուրբ Մարիամ ծխական եկեղեցին ունի մի հուշահամալիր ի հիշատակ հերոսուհու Ջեմիմա Նիկոլասի։
Համայնք և մշակույթ
Ֆիշգարդում կան հյուրանոցներ և այն Հյուսիսային Փեմբրոքշիրի գլխավոր առևտրային կենտրոնն է, իր քաղաքային շուկայով, որը լինում է երեքշաբթի, հինգշքբթի և շաբաթ օրերին։ Ֆիշգարդում է տեղի ունենում համայնքային կառնավալը և աշնանային փառատոնը։
Քաղաքն ունի 180 տեղով կինոթատրոն։
Փոխադրամիջոց
Ֆիշգարդի նավահանգստից կանոնավոր կերպով լաստանավեր են գնում տարբեր ուղղություններով։
Քաղաքը A40 Լոնդոն տանող միջքաղաքային ճանապարհի վերջին կայանատեղին է։
Ծանոթագրություններ
Կատեգորիա:Մեծ Բրիտանիայի քաղաքներ Կատեգորիա:Բնակավայրեր այբբենական կարգով Կատեգորիա:Ուելսի քաղաքներ Կատեգորիա:Մեծ Բրիտանիայի նավահանգիստներ
Անտառային հրդեհներ Ավստրալիայում (2019-2020)
2019—2020 թվականների Ավստրալիայի անտառային հրդեհներ, Ավստրալիայի անտառների մասսայական հրդեհներ են, որոնք հիմնականում տեղի են ունենում երկրի հարավարևելյան շրջաններում։ Հրդեհի ծավալները մեծապես գերազանցում են ամենամյա երաշտի շրջանին բնորոշ ծավալներին, այն տևում է դեկտեմբեր ամսից մինչև մարտ ամիսը, այս ժամանակաշրջանը համարվում է ավստրալիական ամառ։ Հրդեհները շարունակվում են 2019 թվականի օգոստոսից։ 2020 թվականի հունվարի 5-ի դրությամբ` հրդեհների պատճառով այրվել է ավելի քան 6,3 միլիոն հեկտար անտառ (63 000 քառակուսի կիլոմետր), կրակից ոչնչացվել ավելի քան 2500 շինություն (ներառյալ 1300 բնակելի տուն), մահացել 25 մարդ   ։ Համարվում է, որ 2019—2020 թվականների հրդեհները դարձել են ամենակործանարարը՝ հրդեհներին հետևելու ամբողջ ժամանակահատվածում ։ 2019 թվականի դեկտեմբերին Նոր Հարավային Ուելսի կառավարությունը նահանգում արտակարգ դրություն է հայտարարել՝ կապված ռեկորդային ջերմաստիճանի, երկարատև երաշտի և ապագա հրդեհների հավանականության հետ  ։ Հաշվարկների համաձայն՝ գրեթե երեք միլիարդ կենդանի տուժել են շարունակվող հրդեհներից  ։
Ինչպես 2020 թվականի հունվարի 8-ին հայտնել է Սիդնեյի համալսարանի բնապահպան Քրիս Դիկմանը, հրդեհներից ոչնչացված կենդանիների թիվը գերազանցել է մեկ միլիարդի սահմանը ։
Հրդեհների հիմնական պատճառը ռեկորդային ջերմությունն ու երաշտն են, ամպրոպի ժամանակ կայծակի հաճախակի հարվածները, Հնդկական օվկիանոսի դրական դիպոլը, անզգույշ և դիտավորյալ հրկիզումները և այլն։ 2019 թվականի սեպտեմբերից 100-ից ավելի հրդեհներից տուժել են Նոր Հարավային Ուելս նահանգի խոշոր տարածքներ, մասնավորապես, Նոր Հարավային Ուելսի հյուսիսային, միջին հյուսիսային ափը, Հանտեր շրջանը, Գովկեսբերի, Վոլոնդիլի քաղաքները, Սիդնեյի ծայրամասերը, Կապույտ լեռները, Իլլավարրա, Հարավային ափերը և այլն։
Զոհեր
Զոհվել է 24 մարդ և ոչնչացել է բազմաթիվ վայրի կենդանի ։
Ավստրալիա
Ավստրալիայի քաղաքացի, դերասանուհի Մարգո Ռոբին իր ինստագրամում մարդկանց կոչ է արել Ավստրալիայի հրդեհի զոհերին գումար փոխանցել՝ որպես օգնություն։
Ռալիի աշխարհի առաջնության հետաձգում
Հրդեհների պատճառով հետաձգվել է Ավստրալիայում կայանալիք 2019 թվականի ռալիի աշխարհի առաջնության եզրափակիչը։ Մրցաշարը պետք է անցկացվեր հենց այն տեղանքում, որտեղ էլ տեղի է ունեցել տարերային աղետը ։
Ծանոթագրություններ
Կատեգորիա:Անտառային հրդեհներ Կատեգորիա:2019 հրդեհներ
Համակենտրոնացման ճամբարներում կալանավորների նշագրում
Համակենտրոնացման ճամբարներում կալանավորների նշագրում (Kennzeichnung der Häftlinge in den Konzentrationslagern), նշագրումներ, որոնք իրականացվել են Երրորդ ռայխում կալանավորների սոցիալական խմբավորման նպատակով։ Համապատասխան խորհրդապատկերները միտված էին հեշտացնելու «Մեռած գլուխ» ջոկատի աշխատանքները, ովքեր ՍՍ-ի անդամ էին և պատասխանատու էին համակենտրոնացման ճամբարների պահպանությամբ։ Նշագրումներով առանձնացվում էին անձինք ըստ ռասայի, քաղաքական հայացքների, երկրների, ազգային պատկանելիության, սեռական կողմնորոշման և այլն։ Համակենտրոնացման ճամբարներում մարդկանց անունները փոխարինում էին համարներով ։
Եռանկյունիների համակարգ
Նշագրումների համակարգը հիմնվում էր վինկելների (Winkel՝ անկյուն) համակարգի վրա։ Սրանք շրջված հավասարասրուն գունավոր եռանկյունիներ են, որոնք կարվում էին բանտային համազգեստների վրա, որպեսզի ճամբարների պահակախումբը կարողանար հեշտությամբ ճանաչել ամբաստանյալների պատկանելիությունը։
Վինկելների գունային ծածկագրեր
Եռանկյունիներին տալիս էին տարբեր գույներ, որոնց նշանակությունը ներկայացվում է ստորև.
Լրացուցիչ նշագրումներ
Երբեմն այլ նշագրումներ են ավելացվել ազգային պատկանելիությունը ցուցադրելու կամ էլ բանտարկյալի գործառույթները նշելու համար (օրինակ կապոյի, բարաքների կամ բլոկի ավագներ)։ Համակենտրոնացման ճամբարների գոյության առաջին տարիներին բանտարկյալների հագուստներին ամրացնում էին նրա թիվը։ Լրացուցիչ կերպով եռանկյունիների վրա գրվում էին տառեր, որոնք ցույց էին տալիս բանտարկյալների ազգային պատկանելիությունը, օրինակ «P»՝ լեհեր։
Համակենտրոնացման և մահվան ճամբարներում բանտարկված անձանց նշագրում էին ծնված երկրի տառերով. Հրեաները նշագրվում էին երկու եռանկյունիներով, որոնք միմյանց վրա այնպես էին տեղադրված, որ հիշեցնում էին Դավթի աստղը։ Ընդ որում ներքևի եռանկյունին դեղին գույնի էր իսկ վերինը համապատասխանում էր բանտարկյալի կարգավիճակին։ Սև ոչ լրիվ եռանկյունին, որը տեղադրված է դեղինի վերևում, նշանակում էր որ դատապարտյալը տղամարդ է, ով պղծում է արիական ռասան։ Իսկ դեղին եռանկյունին՝ տեղադրված սևի վրա, նշանակում էր որ անձը հրեա կին է։
Որպես պատիժ բանտարկյալներին կարող էին նոր նշագրումներ ամրացնել, այսպես կոչված «պատժական նշումներով», որը նշանակում էր, որ անձը տուգանային խմբի անդամ է դարձել։ Այդպիսի խմբի ներկայացուցիչներին ՍՍ-ի անդամները առանձնակի դաժանությամբ էին վարվում։ «Գիշեր և մառախուղ» հատուկ ռազմական գործողության ժամանակ բանտարկված անձանց նշագրում էին դեղին եռանկյունիներով, որոնց վրա գրվում էր NN (Nacht und Nebel) հապավումը։ Այդպիսի անձանց հիմնականում պահում էին մենախցերում ։
Շեղում ընդհանուր սկզբունքներից
Վերոնշյալ նշագրումների սխեման ցույց էր տալիս համակենտրոնացման ճամբարներում բանտարկյալների նշագրումները։ Բայցևայնպես, հայտնի էին դեպքեր, որոնք ընդհանուր սկզբունքներից շեղվում էին։ Դախաու մահվա ճամբարում հոմոսեքսուալների եռանկյունին կանաչ էր, հենց նույնից էլի էր ամրացվում անձի հագուստին, եթե հանցանքը կրկնվում էր։ Նոյենգամում բոլոր հոլանդացի բանտարկյալները կրում էին կարմիր եռանկյունիներ։ Այդպիսի եռանկյուններ ստացել են Ռավենսբրյուկ ճամբարի կալանավորներ Էլլի Սմուլան և Մարգարիտա Ռոզենբերգը, որոնց եռանկյունիներին գրված էր «լեսբուհի» ։
Կալանավորների պիտակումների աղյուսակ
Համակենտրոնացման և մահվան ճամբարներում կալանավորներին նշագրում էին ըստ հետևյալ աղյուսակի.
Բանտարկյալի համարանիշ
Սովորաբար բանտարկյալի համարանիշը գրվում էր հագուստին։ Միայն Օսվենցիմում այն դաջում էին կալանավորի մարմնին։ Դա արվում էր, առաջին հերթին մերկ դիակների, իսկ երկրորդ հերթին փախուստի դիմողների նույնականացման համար։ Դաջվածքը հիմնականում անում էին անձանց նախաբազուկներին։ Այն երեխաները, որոնք ծնվել են ճամբարներում, դաջվածքներն անում էին կոնքերին, քանի որ նախաբազուկների վրա տեղը հերիք չէր անում։
Արտաքին հղումներ
Կատեգորիա:Հոլոքոստ Կատեգորիա:Խորհրդանիշներ Կատեգորիա:Գերմանիայի պատմություն Կատեգորիա:Նացիստական Գերմանիայի համակենտրոնացման ճամբարներ Կատեգորիա:Նույնականացում
Մանուկ Աբեղյան փողոց (Երևան)
Մանուկ Աբեղյան փողոց, փողոց Երևանի Կենտրոն վարչական շրջանի Այգեստան թաղամասում։ Անվանումն ստացել է հայագետ, հասարակական գործիչ, գրականագետ, լեզվաբան, բառարանագիր, բանահավաք, պրոֆեսոր, բանասիրական գիտությունների դոկտոր, ՀԽՍՀ Գիտությունների ակադեմիայի ակադեմիկոս, ՀԽՍՀ գիտության վաստակավոր գործիչ, արևելահայերենի արդի ուղղագրության հեղինակ Մանուկ Աբեղյանի պատվին։
Տվյալներ
Սկսվում է Երևանի պետական համալսարանի մոտակայքից, ձգվում դեպի հարավ-արևմուտք՝ թիվ 3 տան կամարով հասնելով Սայաթ-Նովայի պողոտայի վերջնամասին (թիվ 35 և 37 շենքերի միջև)։ Գտնվում է Նիկոլ Աղբալյան փողոցի և Սայաթ-Նովայի պողոտայի փակուղու միջև ։
Նախկինում կոչվել է Այգեստանի 2-րդ փողոց։ Ներկայիս անվանումն ստացել է Երևանի ավագանու 2022 թվականի մարտի 15-ի որոշմամբ, որով Երևան քաղաքի Կենտրոն վարչական շրջանի Այգեստան թաղամասի մի շարք փողոցներ անվանակոչվել են մեծանուն համալսարանականների անուններով ։
Ծանոթագրություններ
Կատեգորիա:Երևանի փողոցներ
Վիետնամի պատերազմ
Վիետնամի պատերազմ (Chiến tranh Việt Nam, Vietnam War), նաև հայտնի որպես Երկրորդ հնդկաչինական պատերազմ և Վիետնամում հայտնի որպես Ինքնապաշտպանական պատերազմ ընդդեմ Ամերիկայի (Kháng chiến chống Mỹ) կամ պարզապես Ամերիկյան պատերազմ, պատերազմ, որը տեղի է ունեցել Վիետնամում, Լաոսում և Կամբոջայում 1955 թվականի նոյեմբերի 1-ից մինչև Սայգոնի անկումը 1975 թվականի ապրիլի 30-ը։ Այն երկրորդն էր Հնդկաչինական պատերազմներից և պաշտոնապես տեղի է ունեցել Հյուսիսային Վիետնամի և Հարավային Վիետնամի կառավարության միջև։ Հյուսիսային Վիետնամի բանակին սատարում էին Խորհրդային Միությունը, Չինաստանը և այլ կոմունիստական դաշնակիցներ, իսկ Հարավային Վիետնամին աջակցում էին Միացյալ Նահանգները, Հարավային Կորեան և Ավստրալիան, Թայլանդը և այլ հակակոմունիստական դաշինքներ, ինչի պատճառով պատերազմը համարվում էր Սառը պատերազմի մաս ։
Պատերազմի ընթացք
Վիետնամյան պատերազմը սկսվեց 1964 թվականի օգոստոսի 2-ին Տոնկինյան ծոցում տեղի ունեցած պատահարի պատճառով։ Վիետնամի Ժողովրդավարական Հանրապետության նավերը կրակ բացեցին ամերիկյան ականակիրների վրա, որոնք օգնություն էին ցույց տալիս հարավվիետնամական զորքերին ընդդեմ ապստամբների։ Հյուսիսային Վիետնամը (ՎԺՀ) ստացավ սոցիալիստական պետությունների օժանդակությունը (ԽՍՀՄ, Չինաստան, ԿԺԴՀ և այլն), իսկ Հարավային Վիետնամը՝ ԱՄՆ-ի, Հարավային Կորեայի, Թաիլանդի և այլն։ Այս պատերազմը ԱՄՆ-ի համար ծանր փորձություն եղավ։ Երկիրը ցնցվեց հակապատերազմյան ցույցերով։ Այդ ժամանակ Վիետնամում ԱՄՆ-ն բավականին մեծ կորուստներ ունեցավ։ 1973 թվականի հունվարի 27-ին կնքվեց Փարիզյան խաղաղության համաձայնագիրը, որի համաձայն ամերիկյան զորքերը պետք է լքեին Վիետնամը։ Երկու ամիս անց ամերիկյան զորքերը արդեն լքել էին Վիետնամը։
Դրանից հետո բախումները Հյուսիսի և Հարավի միջև շարունակվեցին։ Հետզհետե Հարավային Վիետնամի հյուսիսային նահանգները սկսեցին անցնել ՎԺՀ-ի իշխանության տակ։ Համոզվելով, որ ԱՄՆ-ն չի պատրաստվում կրկին պատերազմի մեջ մտնել, 1975 թվականին Հանոյը վերջնական հարված հասցրեց Սայգոնին։ Այս պատերազմը ցնցեց ամերիկյան հասարակությանը և բերեց խոշոր բարեփոխումների։ Հետպատերազմյան ճգնաժամը շարունակվեց ևս 10 տարի։ Նրան փոխարինեց Աֆղանական ճգնաժամը։
Գնա խաղաղությամբ (ֆիլմ)
Գնա խաղաղությամբ, 1999 թվականին «Հայֆիլմի» կողմից (Նյու-Յորքի Կինոարվեստի ակադեմիայի հետ համատեղ) նկարահանված հայկական ֆիլմ։
Սյուժե
Ֆիլմը պատմում է երկնային ու երկրային թագավորությունների միջև տանջալից ընտրության մասին ։
Ծանոթագրություններ
Կատեգորիա:1999 ֆիլմեր Կատեգորիա:Հայկական ֆիլմեր Կատեգորիա:«Հայֆիլմ» ստուդիայի ֆիլմեր
Վուդստոք (փառատոն)
Վուդստոքի Փառատոն ('The Woodstock Festival') կամ պարզապես Վուդստոք։ Վուդստոքը երաժշտական փառատոն է, որը, սկսվելով 1969 թ.-ի օգոստոսի 15-ին, տևել է 4 օր՝ մինչև օգոստոսի 18-ը։ Փառատոնն անցկացվել է ԱՄՆ-ի Նյու-Յորք նահանգի Բետել տեղանքում՝ Վուդստոքից 40 մղոն հարավ-արևմուտք՝ Ուոլլկիլ փոքրիկ քաղաքում։
Վուդստոքի փառատոնը համարվում է մինչև օրս անցկացված փառատոններից մեծագույնը։ Փառատոնին մասնակցած երաժշտասերների թիվը հասնում էր 500 հազարի, որից շուրջ 1500-ը լրագրողներ էին։
Բարբադոսի պատմություն
Բարբադոսում առաջին վերաբնակիչները հնդիկ քոչվորներն էին։ Կղզին հաղթահարել է վերաբնակեցման երեք ալիք, որն այնուհետ շարժվել է դեպի Հյուսիսային Ամերիկա։ Առաջին ալիքը ներառում էր Սալադոիդ-Բարանկոիդ խմբի ներկայացուցիչներին՝ Վենեսուելայի բնիկ բնակիչները, որոնք մոտ 350 թվականին Օրինոկո հովտից նավարկել են կղզի։ Զբաղվում էին երկրագործությամբ, ձկնորսությամբ և կերամիկական արտադրանքի արտադրությամբ։ Ավելի ուշ՝ մոտ 800 թվականին, Արավակ ցեղի հնդկացիները, նույնպես Հարավային Ամերիկայից, նավարկել են դեպի կղզի ։ Կղզու Արավակի բնակավայրերը ներառում են Ստրուդ Փոյնթը, Չենդլեր Բեյը, Սուրբ Լուկաս Գուլին և Մեփի քարանձավը։ Համաձայն այլ հարևան կղզիների ցեղի ժառանգների արձանագրությունների՝ կղզին սկզբում կոչվել է Իչիրիգոգանայմ (Ichirouganaim)։ XIII դարում կղզին բնակեցրել են Կարիբ ցեղի հնդկացիները՝ այնտեղից տեղահանելով նախորդ երկու ցեղերին։ Հաջորդ մի քանի դարերի ընթացքում Կարիբները, ինչպես նրանցից առաջ Արավակ և Սալադոիդ-Բարանկոիդ ցեղերը, կղզում ապրում էին մեկուսացված վիճակում։
Վուդստոք (փառատոն)
Փառատոնի անվանումը
Փառատոնը նախապես ծրագրվել էր անցկացնել Նյու-Յորք նահանգի Օլստեր տեղանքի Վուդստոք քաղաքում, սակայն այնտեղ փառատոնը անցկացնելու հարմար տարածք չգտնվեց, ուստի ստիպված եղան այն անցկացնել Ուոլլկիլում։
Բարբադոսի պատմություն
Անվանում
«Բարբադոս» անվանումը գալիս է պորտուգալացի հետախույզ Պեդրո Կամպոսի անունից (1536 թվական), ով ի սկզբանե կղզին անվանել է Օս Բարբադոս («մորուքավորներ»)՝ դրա վրա աճող թզենիների առատության պատճառով՝ խճճված մորուքի նման էպիֆիտներով։ 1536-1550 թվականներին իսպանացի կոնկիստադորները կղզու բազմաթիվ Կարիբներ են գրավել և նրանց որպես ստրուկներ օգտագործել տնկաստաններում։ Որոշ Կարիբներ փախել են կղզուց։
Պատմություն
Բրիտանացի նավաստիները, ովքեր 1620-ականներին հաստատվել են կղզում՝ ներկայիս Հոլթաուն քաղաքի տեղում, կղզին անմարդաբնակ են գտել։ 1627-1628 թվականներին առաջին բրիտանացի վերաբնակիչների ժամանակներից մինչև 1966 թվականի անկախացումը Բարբադոսը գտնվում էր բրիտանական շարունակական վերահսկողության տակ։ Այնուամենայնիվ, Բարբադոսը բավարարվում էր իրեն շնորհված լայն ինքնավարությամբ։ Նրա խորհրդարանը՝ Համագումարի պալատը, կազմավորվել է 1639 թվականին։ Բրիտանացիների առաջին կարևոր ներկայացուցիչներից էր Ուիլյամ Քուրթենը։
Վուդստոք (փառատոն)
Փառատոնի անվանումը
Միջոցառումը գրեթե ձախողվում էր, երբ ոմն Սեմ Յասգուր համոզեց հորը՝ Մաքսին՝ փառատոնը կազմակերպի Սալլիվան կոմսությունում գտնվող դաշտում, որը պատկանում էր ինչ-որ ֆերմերի։ Չնայած տեղանքը Վուդստոքից 40 մղոն հարավ-արևմուտք էր, ի սկզբանե որոշված վայրի հանկարծակի փոփոխությունը չխանգարեց միջոցառումն անվանել հենց 《Վուդստոք》։
Բարբադոսի պատմություն
Պատմություն
1620-ական թվականներից սկսած կղզի են բերվել մեծ թվով սևամորթ ստրուկներ։ 1647 թվականին 5000 տեղացիներ մահացել են տենդից, իսկ ստրուկների մեկ տասներորդը սպանվել է թագավորական տնկարկների կողմից 1640-ականների Անգլիական հեղափոխության ժամանակ՝ վախենալով, որ Լևելեր շարժման գաղափարները կարող են տարածվել ստրուկների մեջ, եթե խորհրդարանը իշխանությունը վերցնի իրենց ձեռքը։
Վուդստոք (փառատոն)
Փառատոնը։ Ազդեցությունը երաժշտության ասպարեզում
Վուդստոքը ոչ միայն ամենամեծ և ամենահայտնի փառատոներից է, այլև հանդիսանում է մի ամբողջ սերունդի երազանքների ավարտի խորհրդանիշ։ Փառատոնին ներկա հանդիսականների թիվը գերազանցում էր 500 հազարը։
Բարբադոսի պատմություն
Պատմություն
Այդ օրերին մեծ թվով պայմանագրային աշխատողներ տեղափոխվել են կղզի՝ հիմնականում Իռլանդիայից և Շոտլանդիայից։ Հաջորդ մի քանի դարերի ընթացքում նրանք ծառայել են որպես լուծույթ անգլո-սաքսոնական տնկարկների և մեծ թվով սևամորթ բնակչության միջև։ Բացի այդ, 1659 թվականին բրիտանացիները որպես ստրուկ կղզի են բերել մեծ թվով շոտլանդացիների և իռլանդացիների։ Անգլիայի թագավոր Ջեյմս II-ի և Ստյուարտների դինաստիայի այլ թագավորների օրոք կղզի են բերվել նաև շոտլանդական և անգլիական ծագում ունեցող ստրուկներ, օրինակ՝ 1685 թվականին Անգլիայում Մոնմութի ապստամբությունը ճնշելու ժամանակ։
Այս ստրուկների ժամանակակից ժառանգները հեգնանքով իրենց անվանում են «Կարմիրներ» (Redlegs) և ժամանակակից Բարբադոսի բնակչության ամենաաղքատ հատվածներից են։ Հաճախակի արյուն էր խառնվում աֆրիկացի սևամորթ բնակչության և սպիտակամորթների միջև։ Քանի որ աֆրիկյան բնակչությունն ավելի լավ էր հարմարեցված տեղական կլիմայական պայմաններին և ավելի քիչ ենթակա էր արևադարձային հիվանդություններին, ինչպես նաև սպիտակամորթ բնակչության ավելի հաճախ էր արտագաղթում, 17-րդ դարում հիմնականում սպիտակ բնակչությունը փոխարինվել է ճնշող մեծամասնությամբ։
Վուդստոք (փառատոն)
Փառատոնը։ Ազդեցությունը երաժշտության ասպարեզում
Փառատոնին մասնակցած հանդիսատեսի կեսը առանց տոմսի էր։ Փառատոնի ժամանակ 3 մարդ է մահանում. մեկը՝ հերոինի չարաշահումից, մյուսը ընկնում է տրակտորի տակ, իսկ երրորդը՝ բարձր շինությունից։ Վուդստոքում հանդես եկած երաժիշտները հետագայում վերածվեցին լեգենդների, իսկ փառատոնում նրանց կատարումները համարվում են ռոք երաժշտության գոհարներ, որոնք մինչ օրս շողշողում են կուրացուցիչ փայլով։
Բարբադոսի պատմություն
Պատմություն
Քանի որ շաքարի արդյունաբերությունը դարձել է կղզու հիմնական առևտրային գործունեությունը, Բարբադոսը բաժանվել է խոշոր պլանտացիոն կալվածքների, որոնք փոխարինել են վաղ բրիտանացի վերաբնակիչների փոքր հողակտորներին։ Տեղահանված ֆերմերներից մի քանիսը տեղափոխվել են Հյուսիսային Ամերիկայի բրիտանական գաղութներ, հատկապես Հարավային Կարոլինա։ Արևմտյան Աֆրիկայից ստրուկներ էին բերում՝ աշխատելու Բարբադոսի և Կարիբյան այլ կղզիների տնկաստաններում։ Ստրուկների առևտուրն ավարտվել է 1804 թվականին։ Այնուամենայնիվ, շարունակվող ճնշումը հանգեցրել է 1816 թվականին կղզու պատմության մեջ ստրուկների ամենամեծ ապստամբությանը։ Ազատության ապստամբության ժամանակ զոհվել է մոտ հազար մարդ, 144 հոգի մահապատժի է ենթարկվել, ևս 123-ը աքսորվել է թագավորական բանակի կողմից։ Տասնութ տարի անց՝ 1834 թվականին, բրիտանական գաղութներում ստրկությունը վերջնականապես վերացել է։ Բարբադոսում և Արևմտյան Հնդկաստանի այլ բրիտանական գաղութներում ստրկությունից լիակատար ազատագրմանը նախորդել էր վեցամյա ուսումնասիրության շրջանը։
Վուդստոք (փառատոն)
Փառատոնը։ Ազդեցությունը երաժշտության ասպարեզում
1970 թ.-ին թողարկվում է փաստավավերագրական ֆիլմ՝ նվիրված փառատոնին, որը կոչվում է «Վուդստոք։ Խաղաղության և երաժշտության երեք օր» (անգ.` "3 Days of Peace & Music")։ Այն 1971 թ.-ին արժանանում է «Oսկար» մրցանակի։ Հետագայում կազմակերպվում են Վուդստոք 79, Վուդստոք 89, Վուդստոք 94 (25 - ամյակի կապակցությամբ) և Վուդստոք 99 փառատոնները։ 2009 թ.-ին պետք է տեղի ունենար հերթական փառատոնը, սակայն ֆինանսական որոշ դժվարություների հետևանքով այդպես էլ չկայացավ
Բարբադոսի պատմություն
Պատմություն
Այնուամենայնիվ, հետագա տարիներին, ընտրություններում քվեարկության ժամանակ սեփականության իրավունքի պատճառով, տնկաստանների սեփականատերերը և բրիտանացի վաճառականները դեռևս գերիշխում էին տեղական քաղաքականության մեջ։ Բնակչության ավելի քան 70%-ը, այդ թվում՝ իրավազրկված կանայք, դուրս են մնացել ժողովրդավարական գործընթացից։ Այն շարունակվել է մինչև 1930-ական թվականները, երբ ազատված ստրուկների ժառանգները քաղաքական իրավունքների համար շարժում են կազմակերպել։ Այս շարժման առաջնորդներից էր Գրանտլի Ադամսը, որը հիմնադրել է Բարբադոսի Աշխատանքային կուսակցությունը, այն հետագայում՝ 1938 թվականին վերանվանվել է Բարբադոսի առաջադիմական լիգա։ Չնայած նա միապետության նվիրված կողմնակից էր, Ադամսը և նրա կուսակցությունը պահանջում էին ավելի մեծ իրավունքներ աղքատների համար։ 1942 թվականին առաջընթաց է գրանցվել դեպի դեմոկրատական կառավարություն, երբ նվազեցրել են սեփականության պահանջը և կանանց տրվել ընտրելու իրավունք։ 1958 թվականին Ադամսը դարձել է երկրի վարչապետը։
1958-1962 թվականներին Բարբադոսը եղել է Արևմտյան Հնդկաստանի ֆեդերացիայի տասը անդամներից մեկը՝ ազգայնական կազմակերպություն, որը պաշտպանում էր տարածաշրջանում բրիտանական գաղութների անկախությունը։ Միապետական Ադամսն այլևս չէր կարող բավարարել մարդկանց կարիքները։ Էրոլ Բարոուն՝ խոշոր բարեփոխիչը լքել է Ադամսի կուսակցությունը և հիմնել դեմոկրատական լեյբորիստական կուսակցությունը՝ որպես Բարբադոսի առաջադիմական լիգայի լիբերալ այլընտրանք և 1961 թվականին Ադամսին փոխարինել վարչապետի պաշտոնում։
Վուդստոք (փառատոն)
Փառատոնին մասնակից երաժիշտների ցանկը
Ահա այն երաժիշտների ցանկը, ովքեր հանդես են եկել Վուդստոքի պատմական փառատոնում։
Բարբադոսի պատմություն
Պատմություն
Ֆեդերացիայի լուծարմամբ Բարբադոսը վերադարձել է իր նախկին կարգավիճակին՝ որպես ինքնակառավարվող գաղութ։ 1966 թվականի հունիսին կղզին Մեծ Բրիտանիայի հետ իր անկախության շուրջ բանակցություններ է սկսել, իսկ 1966 թվականի նոյեմբերի 30-ին պաշտոնապես հռչակվել կղզու անկախությունը և Էրոլ Բարոուն դարձել է նրա առաջին վարչապետը։ Կառավարության երկրորդ ղեկավարը՝ Թոմ Ադամսը՝ Գրանտլի Ադամսի որդին, 1976-1985 թվականներին աջակողմյան ամերիկամետ կուրս է վարել, 1983 թվականին մասնակցել է Գրենադայի միջամտությանը։ Հետագայում լեյբորիստական կառավարությունների քաղաքականությունը զարգացել է կենտրոնամետ ուղղությամբ։
Ռուսաստանի հետ դիվանագիտական հարաբերությունները հաստատվել են 1993 թվականի հունվարի 29-ից ։
Արտաքին հղումներ
Կատեգորիա:Բարբադոս Կատեգորիա:Պատմություն ըստ երկրի
Պաբլո Դանիել Օսվալդո
Ակումբային
Օսվալդոյի նորամուտը կայացավ 2005 թվականին Արգենտինական 2-րդ դիվիզիոնը ներկայացնող Հուրականում։ Մեկ տարի անց նա տեղափոխվեց հին մայրցամաք, ավելի կոնկրետ իտալական Ատալանտա, որի կազմում մասնակցեց 3 հանդիպման և իտալական Սերիա B-ի 2005/06 մրցաշրջանում խփեց 1 գնդակ։ 2006 թվականին Պաբլոն տեղափոխվեց Սերիա B-ի մեկ այլ ակումբ՝ Լեչչե, վերջինս գնեց ֆուտբոլիստի տրանսֆերի կեսը։ Լեչչեում նա իր ամուր տեղը ուներ հիմնական կազմում, Պաբլոն այդ մրցաշրջանի 31 խաղում խփեց 8 գնդակ։ Հաջող մրցաշրջանից հետո Ատալանտան ետ գնեց ֆուտբոլիստը տրանսֆերը և վաճառեց Ֆիորենտինային։ Իտալական Սերիա A-ում իր նորամուտը նշեց 2007 թվականի սեպտեմբերի 29-ին, այդ օրը Ֆիորենտինան 3։ 0 հաշվով հաղթեց Լիվորնոյին, 3 գոլերից 2-ը հեղինակեց Օսվալդոն։
2008 թվականի մարտի 2-ին Պաբլո Օսվալդոն Ֆիորնտինայի ոխերիմ թշնամու՝ Յուվենտուսի դարպասը ուղարկեց հաղթական գնդակը։ Այդ գոլը նշելուց նա ցուցադրեց Ֆիորենտինայի լեգենդար ֆուտբոլիստ Գաբրիել Բատիստուտայի հանրահայտ ավտոմատային կրակահերթը։ Սակայն ամենակարևոր գոլը նա խփեց մրցաշրջանի վերջին՝ Տորինոյի դեմ խաղում, այդ գոլը դուրս բերեց Ֆիորենտինային դեպի Չեմպիոնների Լիգա։
2010 թվականին վարձավճարով տեղափոխվեց իսպանական Էսպանյոլ, հաջորդ մրցաշրջանում վերջինս գնեց ֆուտբոլիստի տրանսֆերը ամբողջությամբ։
2011 թվականի օգոստոսի 25-ին Պաբլոն տեղափոխվեց Ռոմա, տրանսֆերը գնահատվեց 15 միլիոն եվրո, նա թիմում ամրագրեց 9 համարը։
2013-ի օգոստոսի 18-ին անգլիական Սաութհեմփթոնը հայտարարեց Օսվալդոյի ձեռքբերման մասին։ Տրանսֆերի գինը կազմեց 15 միլիոն ֆունտ ստեռլինգ ։
Ազգային
2007 թվականի նոյեմբերի 9-ին Օսվալդոն, ով ունի երկքաղաքացիություն՝ իտալական և արգենտինական անձնագիր, ընդունեց Իտալիայի մինչև 21 տարեկանների հավաքականի գլխավոր մարզիչ Պիեռլուիջի Կազիրագիի հրավերը։ 2008 թվականին Օսվալդոյի խփած միակ գնդակը երիտասարդական առաջնության եզրափակիչում հաղթանակ բերեց հավաքականին։
2011 թվականի հոկտեմբերի 5-ին Չեզարե Պրանդելլին Օսվալդոյին Իտալիայի հավաքական հրավիրեց մասնակցելու Եվրո 2012-ի ընտրական խմբի Սերբիայի և Հյուսիսային Իռլանդիայի դեմ հանդիպումներին, փոխարինելով Մարիո Բալոտելլիին և Ջամպաոլո Պացցինիին։
Ծանոթագրություններ
Կատեգորիա:Իտալացի ֆուտբոլիստներ Կատեգորիա:Արգենտինացի ֆուտբոլիստներ Կատեգորիա:Ռոմայի ֆուտբոլիստներ Կատեգորիա:Ֆուտբոլի հարձակվողներ Կատեգորիա:Իտալիայի հավաքականի ֆուտբոլիստներ Կատեգորիա:Պրեմիեր Լիգայի ֆուտբոլիստներ Կատեգորիա:Յուվենտուսի ֆուտբոլիստներ Կատեգորիա:Ինտեր Միլանի ֆուտբոլիստներ Կատեգորիա:Լա Լիգայի ֆուտբոլիստներ Կատեգորիա:Իտալիայի լեգեոներ ֆուտբոլիստներ Կատեգորիա:Անգլիայի լեգեոներ ֆուտբոլիստներ Կատեգորիա:Անգլիական ֆուտբոլի լիգայի խաղացողներ
Բոյան Կրկիչ
Բոյան Կրկիչ Պերես (Бојан Кркић Перес, Bojan Krkić Pérez, ), ծագումով սերբ իսպանացի ֆուտբոլիստ, հարձակվող։ «Բարսելոնայի» խաղացող, վարձավճարով հանդես է գալիս Ամստերդամի Այաքսում։
Էրիկ Աբիդալ
Էրիկ Սիլվայն Աբիդալ (Éric Sylvain Abidal, ֆրանսերեն արտասանություն, ), նախկին ֆրանսիացի ֆուտբոլիստ, եզրային պաշտպան։ Հանդես է եկել Ֆրանսիայի ազգային հավաքականում։ «Լիոնի» կազմում 2005-2007 թվականներին Ֆրանսիայի չեմպիոն, 2006 թվականի աշխարհի առաջնության արծաթե մրցանակակիր, 2009 և 2011 թվականների Չեմպիոնների Լիգայի հաղթող և իսպանական «Բարսելոնայի» կազմում 2009, 2010, 2011 և 2013 թվականների Իսպանիայի չեմպիոն և 2009 թվականի Իսպանիայի գավաթի դափնեկիր։
Կարիերա
Աբիդալը իր պրոֆեսիոնալ կարիերան սկսել է 2000 թվականին՝ «Մոնակոյում» ։ Փոքրիկ իշխանության տեր երկրի թիմում խաղալով երկու մրցաշրջան՝ Աբիդալը 2002 թվականին տեղափոխվում է «Լիլ» ։ Նոր թիմում անցկացնելով ևս երկու մրցաշրջան՝ Աբիդալը տեղափոխվում է արդեն այդ տարիներին ինխող «Լիոն»։ Լիոնում անցկացրած երեք մրցաշրջանների ժամանակ Աբիդալը «հասցնում է» նույնանուն ակումբի կազմում երեք անգամ դառնալ Ֆրանսիայի չեմպիոն։
2007 թվականի հունիսի 30-ին Աբիդալը պայմանագիր է կնքում իսպանական «Բարսելոնայի» հետ։ Ֆրանսիացու տրանսֆերի արժեքը կազմում է 15 մլն եվրո ։ Աբին Ֆրանսիայի հավաքականի կազմում կատարել է իր նորամուտը 2014 թվականի օգոստոսի 14-ին։ 2006 թվականի աշխարհի առաջնությունում նա հավաքականի կազմում մասնակցություն է ունեցել առաջնության յոթ խաղերից վեցում։ Առաջնության ժամանակ՝ Ֆրանսիայի ազգային հավաքականի ճամբարում վիճաբանություն է սկսվում մարզչական շտաբի և ազգային հավաքականի որոշ ֆուտբոլիստների միջև։ Այդ վիճաբանությունից հետո հենց առաջնության ժամանակ թիմի կազմից հեռացվում է Նիկոլյա Անելկան, իսկ հավաքականի ընդհանուր կազմը հրաժարվեց մարզումներին մասնակցելուն ։ Լուրի մասին իմանալով՝ Ֆրանսիայի ֆուտբոլի ֆեդերացիան պատժում է վիճաբանության մի շարք պարագլխերի (որակազրկելով նրանց), սակայն Աբիդալին չի ներկայացվում ինչ-որ մեղադրանք ։
2009 թվականին Աբիդալի մոտ ախտորոշվում է խոզի գրիպ հիվանդությունը ։ Իսկ արդեն 2011 թվականի մարտին՝ լյարդի ուռուցք ։ Ֆրանսիացի պաշտպանը կարողանում է վերադառնալ խաղադաշտ միայն 2011 թվականի մայիսի 3-ին՝ Չեմպիոնների Լիգայի շրջանակներում, Մադրիդի «Ռեալի» դեմ կիսաեզրափակչի պատասխան խաղում ։ Այդ խաղում նա դուրս է գալիս խաղադաշտ հանդիպման 90-րդ րոպեին՝ փոխարինելով Կառլես Պույոլին։ Կատալոնական ակումբի երկրպագուները այդ խաղում դիմավորեցին Աբիդալին բուռն ծափահարություններով։ Իսկ Չեմպիոնների Լիգայի 2011 թվականի մայիսի 28-ին կայացած եզրափակչում «Բարսելոնայի» կողմից տարված հաղթանակից հետո՝ հենց Աբիդալն է առաջին իր գլխավերևում բարձրացնում չեմպիոնական գավաթը ։
«Բարսելոնայի» կազմում Աբին իր երկրորդ հեղինակավոր գոլը հեղինակել է 2012 թվականի հունվարի 19-ին Իսպանիայի գավաթի 1/4 եզրափակչի շրջանակներում կայացած Մադրիդի «Ռեալի» դեմ խաղում։ Խաղը ավարտվում է 2-1 հաշվով՝ հօգուտ կատալոնացիների (խաղը կայացել էր Սանտիագո Բերնաբեուում)։ Մրցաշրջանի ավարտին ֆուտբոլիստը և ակումբը համաձայնության են հասնում պայմանագրի երկարաձգման հարցում  ։
«Բարսելոնայի» հետ պայմանագրի ժամկետի լրանալուց հետո ՝ Աբիդալը ազատ գործակալի կարգավիճակով համաձայնության է հասնում «Մոնակոյի» հետ ։ Հենց այդ ակումբում էր Աբիդալը սկսել իր պրոֆեսիոնալ ֆուտբոլային կարիերան։ Ֆուտբոլիստի ներկայացուցիչը հայտարարեց, որ Աբիդալը «Մոնակոյի» հետ կկնքի մեկ տարի ժամկետով պայմանագիր ։ 2013 թվականի հուլիսի 20-ին Աբիդալը նշանակվում է որպես ակումբի նոր ավագ։